**Ұйымдастырылған ашық оқу қызметі**

**Өтпелі тақырып**: «Балабақша»

**Тақырыпша:** «Менің ойыншықтарым»

**Білім беру саласы:** «Қатынас»

**Бөлім:** «Сөйлеуді дамыту»

**Сабақ тақырыбы**: «Менің ойыншықтарым»

**Сабақ мақсаты:** Балаларға ойыншықтар және олардың түрлері жайлы айтып түсіндіру.

**Міндеттері:**

**Білім беру**:Ойыншықтардың аттарын атап,оларды түсіне, көлеміне қарай ажырата және сипаттап айтуға үйрету.

**Дамытушы**: Балаларды сөзді анық айтып, дұрыс сөйлей білуге баулу.Ойындар мен тапсырмалар арқылы сөздік қорларын дамыту.

**Тәрбиелік**: Ұйымшылдықпен жұмыс жасауға, ойын барысында ойыншықтарға ұқыптылықпен қарап әрекет етуге тәрбиелеу.

**Билингвалды құраушы**: ойыншық-игрушка,жұмсақ мягкий.

**Сөздік жұмыс:** қуыршақ,ойыншықтар.

**Құрал-жабдық:** бейнелі суреттер,әр түрлі ойыншықтар.

**Күтілетін нәтижелер:**

**Жаңғырту:** ойыншықтардың түрлерін, түсін , пішінін   білу.

**Түсінеді**:сұрақтарға толық жауап беру.

**Қолданады:** Ойыншықтарға  жанашырлықпен қарап , достарымен бөлісіп ойнау.

|  |  |  |
| --- | --- | --- |
| Кезеңдер | **Педагогтің әрекеттері** | **Балалардың әрекеті** |
| **Кіріспе бөлім** | Шаттық шеңбер:  Бала ,бала,баламыз,  Бақшамызға барамыз.  Мен де,сені танимын,  Сенде мені танисың.  Ал, кәнеки достарым,  Амандасып алайық. | Шаттық шеңберге жиналып,қимыл арқылы жасайды. |
| **Негізгі бөлім** | **Сұрақ -жауап:**  -Қазір жылдың қай мезгілі?  -Күз айында неше ай бар?  -Біз өткен сабақта не туралы әңгімелестік?  -Балалар,біз қуыршақ,көлік,доп бәрін бір сөзбен не дейміз?  -Біздің топта қандай ойыншықтар бар?  -Біз ойыншықтарды қайдан аламыз?  -Ойыншықтар неден жасалған?  **Дидактикалық ойын: «Ғажайып қоржын»**  **Мақсаты:**ойлау қабілеттерін,сөздік қорларын дамыту.  -Менің қолымдағы не зат екенін білесіңдер ме?  - Ол ғажайып қоржын.Бұл қоржынның ішінде не бар деп ойлайсыңдар?  -Қазір бәріміз бірге қоржында не бар екенін табамыз.?  - Арифа ол не?  - Қуыршақтың көлемі қандай?  - Жұмсақ па,әлде қатты ма?  - Абылай ол не?  - Доптардың пішіні мен түстері қандай?  - Жарайсыңдар дұрыс.  - Сендердің сүйікті ойыншықтарың бар ма?  Ендеше ақын Б.Жақыптың «Менің ойыншықтарым» өлеңімен танысайық.  Өлеңді мәнерлеп оқып,не жайлы екенін түсіндіреді.  Сылдыр сылдыр сылдырмақ,  Шақырады сылдырлап.  Қарайды қуыршақ,  Қарайды құлыншақ.  Үйдің ішін аралап,  Добым кетті домалап.  Қарайды қуыршақ,  Қарайды ботақан.  **Сергіту сәті:**  Ал,балалар тұрайық,  Мойнымызды бұрайық.  Қолымызды созайық,  Су ішінде қалықтап,  Қане жүзіп алайық.  Оңға,солға бір қарап,  Денемізді бұрайық.  **Сұрақ жауап:**  -Балалар сендерге өлең ұнады ма?  -Өлеңде не туралы айтылған?  -Ойыншықтармен қалай ойнау керек?  - Ойыншықтар неден жасалады?  Ойыншықтарды қалай күту жайлы **әңгімелесу.**  Ойыншықтарды ұқыпты ұстау ережесімен таныстырады. | Балалардың жауабы.  Күз мезгілі.  Күз мезгілінде үш ай бар.  Достар туралы әңгімелестік.  Ойыншықтар.  Аю,көлік,доп.  Дүкеннен.  Темірден,матадан,резинадан.  Қимылмен жасайды.  Қуыршақ.  Қатты.  Бұл доп.  Домалақ.Қызыл түсті.  Қуыршақ.  Қуыршақ қатты,,үлкен.  Ия бар.  Өлеңді мұқият тыңдайды.  Жаттығу жасайды. |
| **Қорытынды бөлім** | -Бүгін не жайлы әңгімелестік.  -Міне,сендер бәрің доссыңдар,әрқашанда ойыншықтармен бөлісіп ойнау керек.  Мақтау, мадақтау, жұлдызшалар беру. | Балалардың жауабы. |